cyanic-selkie/wikianc huggingface dataset:
Museum Münterianum
Münters innsamling
Frederik Münter kjøpte eller fikk antikviteter i gave på sine reiser. For eksempel fikk han et lite skulpturfragment fra kejser Titus' (79-81 e.Kr.) triumfbue i Roma av en ung dansk student. Den lille figuren falt, etter sigende, ned i det øyeblikk den unge danske studenten gikk forbi buen i 1823. Av den tyske filolog G. F. Grotefend (1775-1853) fikk Münter en bit av et babylonsk tegl, da de begge interesserte seg for den spesielle kileskriften. Utover antikvitetene samlet Frederik Münter også på bøker og mynter: Ved hans død var over 6 000 bøker og mer enn 10 000 mynter i samlingen, hvorav omkring en tredjedel var greske og resten romerske. Men samlingen inneholdt også mye annet, som mumier, segl, skulpturer og innskrifter, etruskiske gravurner, hinduistiske figurer og mye mer – og mange av disse ble utstilt i Museum Münterianum.
Museum Münterianum
I Münters levetid var viten og folkeopplysningen i sentrum, og blant annet derfor valgte han å plassere mange av sine antikke gjenstander i bispegårdens trappeoppgang. I Museum Münterianum skrev han i 1822 en kort oversikt på latin over utstillingens gjenstander, og på grunn av den store interesse som samlingen vakte, kom det i 1829 en dansk oversikt. I Nyeste Skilderie av Kjøbenhavn - et halvmånedlig tidsskrift - kan man lese en beskrivelse av museets samling. I innledningen står det: «….således er da denne samling at betragte som en aldeles offentlig samling og er den eneste i Norden.» Münters museum er derfor av stor historisk betydning, da det var en av de første offentlig tilgjengelige samlinger i Danmark. I 1819 åpnet et annet, Det Kongelige Museum for Nordiske Oldsaker, på Trinitatis kirkes loft - bak Rundetårn.
Mange av de innsamlede og utstilte gjenstandene ble, og er, en fast del av bispegårdens utsmykning. I trappeoppgangen og i portrommet fikk Münter i 1820-årene murt inn innskrifter på forskjellige steder, akkurat som han hadde sett det gjort i Italia.
Museum Münterianum etter Münters død
I dag er muséet stadig åpent for alle interesserte. I portrommet kan man se de innmurte innskriftener og i monteren i forhallen ligger det kopier av noen av Münters gjenstander, likesom enkelte originaler stadig kan ses i portrommet og i forhallen.
1962
Musikk
Karriere start
Opptredener Populære låter i Norge
Debutalbum Andre album
Marquard Sebastian Schenk von Stauffenberg
Marquard Sebastian Schenk von Stauffenberg (født 14. mai 1644, død 9. oktober 1693) var fyrstbiskop av Bamberg og domherre til katedralene i Bamberg, Würzburg og Augsburg fra 1683 til 1693. Han tilhørte den schwabiske uradelsslekten Stauffenberg.
Han støttet jesuittene og fremmet byggingen av kirker. Videre kjøpte og restaurerte han Schloss Greifenstein og bygget Schloss Seehof.
Han er begravet i domkirken i Bamberg.
Sultanbeyli
Sultanbeyli er en by med 329 985 innbyggere (2017) i den tyrkiske provinsen İstanbul. Den ligger nordvest for Pendik og øst for Sancaktepe.
Heinz Fütterer
Heinz Fütterer (født 14. oktober 1931, død 10. februar 2019) var en tysk friidrettsutøver.
Han representerte Tyskland under Sommer-OL 1956, hvor han tok bronse på 4 × 100 meter stafett.
Eva Dahlgren
Eva Charlotte Dahlgren Attling født Dahlgren (født 9. juni 1960 i Umeå) er en svensk visepopartist og tekstforfatter. Eva Dahlgren er en av de mest populære svenske sangerne i Finland, der fem av hennes album har solgt til gull. Hun er lesbisk og inngikk registrert partnerskap med Efva Attling i 1996. Dahlgren giftet seg i en borgerlig vigsel med Attling den 15. november 2009 på Hotel Rival, i Stockholm.
Hun har også prøvd seg på en karriere som barnebokforfatter, og i 2001 debuterte hun med fortellingen Lars & Urban och pudelstjärnorna.
Karriere
Etter å ha opptrådt i TV-programmet "Sveriges magasin" 1978 ble Eva Dahlgren kontaktet av musikkprodusenten Bruno Glenmark og samme år kom debutalbumet Finns det nån som bryr sej om, som ble produsert av Bruno og Anders Glenmark. Eva Dahlgren kom på tredje plass i Melodifestivalen 1979 og deltok også i 1980.
1987 deltok hon i konsertturnéen "Rock runt riket", sammen med Roxette, Ratata og Orup.
Hennes hittill største kommersiella suksess kom 1991 med albumet En blekt blondins hjärta, som solgte over 500 000 eksemplarer. På Grammisgalan 1992 vant hun Grammisprisen i fem kategorier: årets artist, årets album, årets singel, årets kvinnlige artist og årets komponist. Med totalt ni Grammisutmerkelser og tre "Rockbjörner", er hun en av de mest prisbelønnede svenske artistene i moderne tid. Dessuten ble hun tildelt "Stockholms stads Bellmanspris" 1996.
Hun har vært med i bandet Buddaboys tillsammans med Mija og Greta Folkesson.
Eva Dahlgren er en av de mest populære svenske sangerne i Finland, der fem av hennes album har solgt til gull.
Etter mordet på Anna Lindh i 2003 inlnedet hun sermonien i Stockholms stadshus med sangen «Ängeln i rummet». Hun deltok også på minnekonserten i Kungsträdgården på 10-årsdagen den 11 september 2013.
Privatliv
Hun kom ut som homofil 1996 da hun inngikk registrert partnerskap med Efva Attling den 25 januar. Paret giftet den 15 november 2009 på Hotel Rival i Stockholm. Dahlgren vokste opp i Nynäshamn, men er nå bosatt på Södermalm i Stockholm og har et fritidshus på Tynningö.
2008 fortalte Dahlgren at hun hadde blitt kontaktet av Svenska kyrkan for å skrive teksten til et nytt Requiem komponert av Jan Sandström. Under det innledende arbeidet kom hun fram til at hun var ateist, hvilket førte til at hun ikke tok oppdraget
Studioalbum
(engelskspråklig album med stort sett samm musikk som på albumet En blekt blondins hjärta)
Livealbum
(to format, CD og DVD-A)
Samlingsalbum
(LP) (CD) (CD) (dobbelt-LP) (dobbelt-LP/CD)
Grammis
Eva Dahlgren har også vunnet følgende Grammiser:
1987
1989
1991
1995
2015
Manfred Germar
Manfred Germar (født 10. mars 1935) er en tysk friidrettsutøver.
Barranco León
Barranco León er et arkeologisk funnsted i kommunen Orce i provinsen Granada i Spania. Funnstedet har en aldershorisont på mellom 1,2 og 1,4 millioner år. En 1,4 millioner år gammel melketann av en 10 år gammel gutt eller jente («Niño de Orce») er blitt funnet på stedet.
Wydad AC
Wydad Athletic Club, arabisk: نادي الوداد الرياضي (stiftet 8. mai 1937) er en marokkansk fotballklubb fra Casablanca. Laget er det mestvinnende laget i Botola.
Autopulver
Autopulver var et norsk rockeband som startet i 1996 etter at heavy metal-bandet Jack In The Box ble oppløst. Bandet debuterte i 1997 med albumet F-words og ga også ut albumet Vapor Trails i 2000. Bandet hadde moderat suksess med begge de utgitte albumene i Norge og Benelux-landene. F-Words var ukas album i Petre, og flere av singlene de ga ut ble playlistet i radio.
Bandet signerte med det belgiske plateselskapet ARS Productions og hadde gjorde det bra i Benelux-landene med en rekke større festivaljobber.
Bandet ble oppløst i 2001.
Vitamin D
Vitamin D (kolekalsiferol) er et fettløselig vitamin. En viktig funksjon for vitamin D er å sikre nok opptak av kalsium fra tarmen. Tilstrekkelig med vitamin D helt fra barndommen av har betydning for å kunne unngå beinskjørhet i eldre år. Kroppen lager selv vitamin D når man er ute i sola. Vitamin D finnes i fet fisk, fiskerogn og lever.
Hassan al-Banna
Hassan al-Banna (født 14. oktober 1906 i Mahmudiyya, Egypt, død 12. februar 1949) var en sunnimuslimsk imam, lærer og en egyptisk sosial og islamistisk politisk reformator. Al-Banna var leder for den islamistiske organisasjonen Det muslimske brorskapet på 1930-tallet og 1940-tallet. Brorskapet hadde hovedkvarteret sitt i Kairo i Egypt.
Vitamin D
Definisjon
Vitamin D har flere former eller metabolitter. Da vitaminet ble oppdaget i 1922 ble det kalt et vitamin, mens det egentlig ikke er et vitamin, siden kroppen kan produsere det selv – ved eksponering for sollys. Ved sollys syntetiseres vitaminet til sin aktive metabolitt mens ved inntak i kost blir det lagret i lever og fettvev i en beholdning som videre kan omdannes til aktiv metabolitt. D-vitamin er rent molekylært strukturert som et hormon eller nærmere bestemt et secosteroid, også på grunn av dets funksjon i kroppen.
Hassan al-Banna
Han er aller mest kjent for grunnleggelsen av grupperingen Det muslimske brorskapet som ble en av de aller største og mest innflytelsesrike muslimske religiøse bevegelsene i det 20. århundre. Han skrev og samarbeidet om bøker angående muslimske tradisjoner, og han hadde også en butikk hvor han blant annet reparerte gamle klokker og solgte grammofonplater.
Vitamin D
Definisjon
D2 (ergokalsiferol) fra planter og D3 (kolekalsiferol) fra for eksempel fet fisk er de D-vitaminformer vi finner i sjømat og andre kost-kilder.
Kalsidiol, mer spesifikt 25-hydroxyvitamin D3, er metabolitten som dannes i leveren fra D3, kolekalsiferol, eller D2. Ved målinger og når en snakker om «mangel» er det som regel kun kalsidiol som måles.
Hormonet kalsitriol, mer spesifikt 1,25-Dihydroxyvitamin D3, er den aktive metabolitten av vitamin D (kolekalsiferol). Kolekalsiferol hydrolykseres til 25(OH)D (kalsidiol) i levra. Denne blir odannet fra kalsidiol til kalsitriol i nyrene, og er av stor betydning for en rekke funksjoner i menneskekroppen. Forløperen kalsidiol har ingen bestemt funksjon utover å være forløper til kalsitriol. .
Hassan al-Banna
Al-Banna ble forferdet av de mange iøynefallende tegnene på de utenlandske militære og deres økonomiske dominans i den egyptiske regionen Al Isma'iliyah der det blant annet var mange britiske militærleirer, og mye av den offentlige infrastrukturen var eid av utenlandske interesser. Dessuten var det en skarp kontrast mellom de luksuriøse boligene til de utenlandske ansatte i de mange utenlandske selskapene og de elendige boligene som ble eid av de fattige egyptiske arbeiderne.
Vitamin D
Definisjon
Når en snakker om mangel på D-vitamin er dette oftest kun basert på måling av kalsidiol (25(OH)D).
Hassan al-Banna
Det muslimske brorskapet og dets første leder Al-Banna omtalte emner som kolonialisme, folkehelse, utdanningspolitikken, naturressurser og håndteringen av disse, de sosiale ulikhetene mellom klassene, svakheten innen den islamske verden og den stadig voksende konflikten i Palestina som hadde blitt okkupert av jødene siden den andre verdenskrigen. Brorskapets meninger inneholdt også elementer av marxisme og arabisk nasjonalisme.
Vitamin D
Definisjon
Vitamin D, som hormonet kalsitriol (1,25-Dihydroxyvitamin D3), kan koble seg på stort sett alle cellene i kroppen og kan regulere uttrykket av mer enn 3.000 gener.
Hassan al-Banna
Ved å vektlegge bekymringer som appellerte til de fleste egyptiske valgkretser, ble Al-Banna, og hans organisasjon, i stand til å rekruttere blant et tverrsnitt av det egyptiske samfunnet, både blant moderne og høyst utdannede embetsmenn, kontoransatte, studenter og arbeidsløse.
Vitamin D
Definisjon
Hormonet kalsitriol virker ved at det binder seg til vitamin D-reseptorer inne i cellene. Når kalsitriol binder seg til reseptoren VDR, kan hormonet modulere genuttrykk. Som reseptorene for andre steroidhormoner og skjoldbruskhormoner, har vitamin D-reseptoren hormonbindende og DNA-bindende funksjoner.
Hassan al-Banna
I 1948 og 1949 hadde Det muslimske brorskapet sendt flere frivillige til å slåss i krigen mot jødene i det okkuperte Palestina. Konflikten mellom monarkiet og det egyptiske samfunnet nådde sitt klimaks på denne tiden. Samtidig gikk det flere rykter i Egypt om at det var planlagt et militærkupp mot det egyptiske monarkiet og dets statsminister Mahmoud ett-Nukrashi Pasha som på grunnlag av alle disse ryktene oppløste Det muslimske brorskapet i desember 1948.
Vitamin D
Definisjon
Dr Tony Norman, UCR, som oppdaget 1,25-D, er en forsker som har viet sitt liv til å studere D-vitaminet fra et rent biologisk ståsted.
D-vitamin (prohormonet kalsitriol) er fettløselig, og kan ikke skilles ut i urinen. Kolekalsiferol lagres primært i levra, men absorberes også i fettvev. Det eksisterer en myte som sier at vitamin D er farlig fordi det er fettløselig og lagres i kroppen. Det er ikke riktig. Selve poenget med at vitamin D er fettløselig, er nettopp at det skal lagres i kroppen.
Hassan al-Banna
Dette førte i sin tur til drapet på Hassan Al-Banna. Hassan ble snikmyrdet den 12. februar 1949 i Kairo. Mens Al-Banna og hans svoger sto og ventet på en ledig taxi, da de ble de skutt og drept av to menn. Al-Banna ble truffet av til sammen syv skudd. Kort tid etter skyteepisoden ble Al-Banna fraktet til et sykehus som lå i nærheten, men der hadde sykehuspersonalet mottatt en ordre fra det egyptiske monarkiet om å ikke gi ham noen form for livreddende behandling dersom han kom dit, livstruende skadd.
University of Exeter Press
University of Exeter Press er et britisk universitetsforlag. Det er forbundet med University of Exeter.
Vitamin D
Former
Prohormonet vitamin D eksisterer i flere forskjellige typer, men de to mest kjente er ergokalsiferol (vitamin D2) og kolekalsiferol (vitamin D3). Disse ble tidligere antatt å ha samme biologiske effekt. Nyere forskning viser at vitamin D3 har større biologisk aktivitet. Den formen som forekommer hyppigst hos mennesket er kolekalsiferol, da det er denne som dannes i huden og som finnes i animalske matvarer (for eksempel fete fiskeslag og tran).
Hassan al-Banna
Hassan al-Banna er kjent for å ha stor betydning innen den moderne islamske tenkningen. Det ene barnebarnet hans heter Tariq Ramadan som er en sveitsisk professor med emnet islamvitenskap som sitt hovedområde.
Vitamin D
Funksjon
Vitamin D antas å ha en viktig rolle i omsetningen av kalsium i kroppen, selv om toksisitet ofte fører til nedgang i kalsiumnivå. Den er nødvendig for opptaket av kalsium og fosfor i tarmen, for reabsorpsjon i nyrene, og for lagring av mineralene i skjelettet. Den antas dermed å være viktig for å opprettholde en stabil konsentrasjon av kalsium i blodet. I tillegg har vitamin D en rekke andre cellulære funksjoner i kroppen. Disse er lite utforsket, men kan tenkes å være viktige for å opprettholde god helse og forebygge en rekke sykdommer, blant annet visse kreftformer.
D-vitaminet er også immunsuppresserende - det vil si at det undertrykker immunforsvaret – noe som kan tilskrives den generelle fordelen ved autoimmune sykdommer.
Kilder i kosten
Vitamin D kan tilføres kroppen gjennom fet fisk (makrell, sild, kveite, ørret, laks) og fiskelever. I Norge blir for tiden smør og margarin samt noen få melketyper beriket med vitamin D slik at også disse blir gode kilder. Dersom kroppen ikke tilføres nok vitamin D gjennom kosten, kan man bruke tilskudd som tran, kapsler med vitamin D eller multivitamintabletter. Den beste måten å få i seg vitamin D på er imidlertid å være ute i sola med naken hud.
Mangelsykdom
Mangelsykdommen som følger av alvorlig vitamin D-mangel er rakitt (engelsk syke) hos barn, og osteomalasi hos voksne. Mildere vitamin D-mangel hos voksne kan også bidra til tap av skjelettmasse med osteopeni og benskjørhet til følge, noe som medfører økt risiko for brudd. WHO klassifiserer disse konsekvensene som risikotilstander, og ikke som sykdom. Nyere studier har også vist at vitamin D-mangel hos unge kan øke fettlagringsprosessen og bryte ned muskler.
Anbefalt daglig inntak
I 2014 oppjusterte de nordiske ernæringsmyndighetene anbefalingene om hvor meget D-vitamin mennesker bør innta daglig. Anbefalt inntak er 10 mikrogram (400 IE) om dagen for barn og voksne opp til 74 år. For spedbarn med morsmelkerstatning som nå inneholder D-vitamin trengs ikke ekstra tilskudd. For eldre (fra 75 år og oppover) ble anbefalingen i 2014 oppjustert til 20 µg per dag. De nordiske anbefalingene utgis hvert åttende år.
Utsatte grupper
I Norge er det visse grupper av befolkningen som har høy risiko for å utvikle vitamin D-mangel: transplanterte personer, morsmelkernærte spedbarn, mørkhudede mennesker samt eldre med nedsatt funksjonsnivå som får lite soleksponering og har lavt inntak fra kosten. Spedbarn fra 4-ukersalderen samt eldre over 60 år anbefales rutinemessig et daglig tilskudd med 10 µg vitamin D.
D-vitamin-forgiftning er spesielt farlig for spedbarn. Derfor bør det utvises forsiktighet med vitaminet, da skader forårsaket av dette ofte er irreversible.
Eldre mennesker som tar tilskudd med d-vitamin og kalsium, har gjennom MR vist seg å ha økt forekomst av hjerne-lesjoner knyttet til kognitiv svikt og nedsatt motorisk funksjon.
Dysmathosoma
Dysmathosoma er en slekt av biller som tilhører familien trebukker (Cerambycidae).
Utseende
Middelsstore, avlange, blankt brunsvarte trebukker, dekkvingene kan ha lyse striper. Slekten ligner mye på visse blomsterbukker (Lepturinae). Antennene er tynne og litt kortere enn kroppen. Hodet er fremstrakt, snuteformet forlenget, med utstående fasettøyne. Pronotum er avrundet sekskantet med en butt pigg midt på hver sidekant, lengre enn bredt. Dekkvingene er avsmalnende bakover. Beina er nokså lange og tynne.
Utbredelse
Slekten er endemisk for Madagaskar.
Bokklubb
Bokklubb er en virksomhet som periodisk distribuerer bøker etter løpende opsjonsavtale med sluttkunder som har medlemskap i klubben. Bokklubb benyttes også ofte som navn på bokserier som utgis gjennom abonnementsordning, men uten å være organisert som eget selskap eller egen virksomhet innen et forlag.
Bokklubber har gjerne en rabatt sammenlignet med bokpris i bokhandler, hvor medlemmer får tilsendt ofte med et fast tidsintervall som sendes dersom den ikke avbestilles.
Bokklubber har i 2012 en totalomsetning på 543 millioner kroner (10% av innenlands bokmarked), etter et fall fra toppåret i 2003 da omsetningen var 1,3 milliarder og 25% av innenlands bokmarked
Anisoara Cușmir-Stanciu
Anisoara Cușmir-Stanciu (født 28. juni 1962 i Brăila) er en tidligere friidrettsutøver fra Romania, som hovedsakelig deltok i lengde. I perioden 1982 til 1983 forbedret hun verdensrekorden i lengde fire ganger. I 1983 tok hun sølvmedalje i VM i Helsingfors, bak Heike Daute (Drechsler). På grunn av de fleste østblokklandene sin boikott av OL i 1984 i Los Angeles deltok ikke flere av de fremste konkurrentene, deriblant Heike Daute (Drechsler). Med et hopp på 6.96 vant hun olympisk gullmedalje, karrierens høydepunkt.
Helga Offen
Helga Offen (født 3. oktober 1951) er en tysk volleyballspiller.
Det Elektriske Kjøkken
Det Elektriske Kjøkken var en eksperimentell rockegruppe fra Trondheim. Bandnavnet var ment å variere; variantene var Det Elektriske Kjøkken, Jehovas Vitner, Elektriske Vitner, Lidende Ungdom og Ensomme Kyr, der det var meningen at adjektiver og substantiver skulle kombineres fritt. Det sirkulerer en demokassett med bandnavnet Elektriske Vitner, og på Kraftrock er bandet listet som Jehovas Vitner, men for det meste er det bandnavnet Det Elektriske Kjøkken som blir brukt.
Medlemmer var Sven Erga, Ragnar Wold, Lister og Knut Erik Misvær, sistnevnte ga seg etter den første egne utgivelsen. Den obskure musikeren Bern Balders medvirker på to låter på kassetten 79-82; han er ellers mest kjent for singelen "The Alter-Ego Effect/My Spy-Event", som selges for tresifrede dollarbeløp blant internasjonale synth-musikksamlere.
Musikalsk var Det Elektriske Kjøkken rotfestet i punken, men fikk tidlig en særegen uttrykksform, og særlig på Elefantene er kommet var musikken til tider svært eksperimentell. Tekstmessig hadde bandet også en svært særegen, til dels surrealistisk, tilnærming.
Tempelbrenner'n fra Konkret Rock er en instrumentallåt inspirert av romanen "Den Gyldne Paviljongs Tempel" av Yukio Mishima, omhandlende munken som brente Kinkakuji-tempelet i Kyoto, Japan.
Det Elektriske Kjøkken ga ut platene sine på Oh Yeah!, som de selv hadde opprettet. Selskapet er siden blitt kjent for å ha gitt ut plater med DumDum Boys.
Jack Nielsen (tennisspiller)
Jack Fridtjof Charles Hücke Coucheron Nobel Nielsen (født 3. august 1896 i Egersund, død 9. januar 1981 i Oslo) var en norsk tennisspiller. Han representerte Idrettsforeningen Ready.
Nielsen vant NM i tennis, singel for herrer utendørs seks ganger. Første gang i 1919 og så fem strake seiere i årene 1921–1925. Han deltok under sommer-OL for Norge i 1920 i Antwerpen med 17.-plass i singel, og 5.-plass i dobbel sammen med Conrad Langaard, og i 1924 i Paris med en ny 17.-plass i singel, 16.-plass i dobbel sammen med Langaard og 9.-plass i mixed dobbel sammen med Molla Bjurstedt Mallory. Nielsen ble kjent for å ha innført slaget half volley i norsk tennis. Han er far til alpinisten Jack Nielsen.
11. serierunde i Bundesliga 2021/22
11. runde i Bundesliga 2021–2022 startet med –  fredag 5. november 2021, hoveddelen av kampene ble spilt lørdag 6. november, mens runden ble avsluttet med –  søndag 7. november.
Kampfakta
'''Fredag 5. november''' <div id="Mainz 05 v Borussia Mönchengladbach"> '''Lørdag 6. november''' <div id="Bayern München v Freiburg"> '''Søndag 7. november''' <div id="Köln v Union Berlin"> <div id="Greuther Fürth v Eintracht Frankfurt">
Johanna Strotzer
Johanna Strotzer (født 13. juni 1951) er en tysk volleyballspiller.
Hun representerte Øst-Tyskland under Sommer-OL 1976 i Montréal, hvor hun ble nummer 6.
Jost Oliver Zetsche
Jost Oliver Zetsche er en tysk lingvist og sinolog bosatt i Oregon i USA.
Han tok doktorgrad i kinesiske studier i 1996 ved Universitetet i Hamburg, med en dissertasjon om protestantisk bibeloversettelse i Kina.
Fath Union Sport
Fath Union Sport, arabisk: اتحاد الفتح الرياضي‎ (stiftet 10. april 1946), ofte kalt FUS eller FUS Rabat, er en marokkansk fotballklubb fra Rabat.
Bjarne Schrøen
Bjarne William Schrøen (født 24. mai 1918 i Trondheim, død 5. juli 1991 i Trondheim) var en norsk bobsleighkjører. Han representerte Trondheims Akeforening.
Schrøen deltok under vinter-OL for Norge i 1948 i St. Moritz med 13.-plass i toer og 10.-plass i firer.
Ophonus
Ophonus er en slekt av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Systematisk inndeling
Oversikten har med de europeiske artene.
Ümraniye
Ümraniye er en by med 699 901 innbyggere (2017) i den tyrkiske provinsen İstanbul. Den ligger nord for Ataşehir, sørøst for Beykoz, øst for Üsküdar og vest for Çekmeköy.
Lone (Arna)
Lone er en bygd/tettsted i Arna, lokalisert ved Haukelandsvatnet mellom Haukeland og Espeland. Veteranjernbanen Gamle Vossebanen går gjennom Lone.
Næringsliv
Næringsaktiviten på Lone består av Lone Tepper AS, dagligvarebutikkene Spar og Coop, Shell bensinstasjon, Lone Camping, en frisørsalong, bilforhandler og bilverksted. I tillegg finnes det en del entreprenørvirksomhet i området.
Skole
Lone skule er barneskole som dekker søndre del av Arnadalen fra Grimesvingen i sør til Arnatveit i nord.
Svømming under de britiske samveldeleker 1974
Svømming under de britiske samveldeleker 1974. Svømming var en av flere sporter under British Commonwealth Games som ble arrangert i Christchurch på New Zealand i perioden 24. januar til 2. februar 1974. Det var de tiende lekene i det som kom til å bli Samveldelekene (Commonwealth Games) fra 1978. I lekene i 1974 ble det konkurrert i tjueni øvelser i svømming, femten for menn og fjorten for kvinner. Australia ble beste nasjon med tolv gullmedaljer foran Canada med ni.
Trippel kvadrupol massespektrometer
Et trippel kvadrupol massespektrometer (engelsk:  Triple quadrupole mass spectrometer , ofte forkortet som TQMS) er et tandem massespektrometer bestående av to kvadrupol masseanalysatorer i serie, med en (ikke-masseløsende) radiofrekvens (RF) - bare kvadrupol mellom dem for å fungere som en celle for kollisjonsindusert dissosiasjon. Denne konfigurasjonen er ofte forkortet QqQ, her Q1q2Q3.
Historie
Arrangementet av tre kvadrupoler ble først utviklet av J.D.Morrison fra LaTrobe University, Australia for å studere fotodissosiasjon av gassfase-ioner. Etter å ha kommet i kontakt med professor Christie G. Enke og hans daværende kandidatstudent Richard Yost, prøvde Morrisons lineære arrangement av de tre kvadrupolene konstruksjonen av det første trippel-kvadrupolmassespektrometeret. I årene etter ble det første kommersielle triple-quadrupole massespektrometer utviklet ved Michigan State University av Enke og Yost på slutten av 1970-tallet. Det ble senere funnet at trippel kvadrupole massespektrometeret kunne brukes til å studere organiske ioner og molekyler, og utvidet dermed dets evner som en tandem MS / MS-teknikk.
Prinsipp for drift
I hovedsak fungerer det tripple kvadrupol massespektrometeret under samme prinsipp som den enkle kvadrupol masseanalysatoren. Hvert av de to massefiltrene (Q1 og Q3) inneholder fire parallelle, sylindriske metallstenger. Både Q1 og Q3 styres av likestrøm (dc) og radiofrekvens (rf) potensialer, mens kollisjonscellen, q, bare utsettes for RF-potensial. RF-potensialet assosiert med kollisjonscellen (q) gjør at alle ioner som ble valgt for å passere gjennom den. I noen instrumenter har den normale kvadrupol-kollisjonscellen blitt erstattet av hexapole- eller octopole-kollisjonsceller som forbedrer effektiviteten.
I motsetning til tradisjonelle MS-teknikker tillater MS / MS-teknikker at masseanalyse kan skje sekvensielt i forskjellige regioner av instrumentene. TQMS følger tandem-i-rom-arrangementet på grunn av ionisering, primær massevalg, kollisjonsindusert dissosiasjon (CID), masseanalyse av fragmenter produsert under CID, og ​​deteksjon som forekommer i separate segmenter av instrumentet. Sektorinstrumenter har en tendens til å overgå TQMS i masseoppløsning og masseområde. Imidlertid har den tredoble kvadrupolen fordelen av å være billigere, enkel å betjene og svært effektiv. Når den brukes i den valgte reaksjonsovervåkingsmodusen, har TQMS overlegen deteksjonsfølsomhet så vel som kvantifisering. Den tredoble kvadrupolen tillater studiet av lavenergi lavmolekylreaksjoner, noe som er nyttig når små molekyler blir analysert.
Skannemoduser
Arrangementet av TQMS gjør det mulig å utføre fire forskjellige skanningstyper: en forløper-ion-skanning, nøytralt tap-skanning, produkt-ion-skanning og valgt reaksjonsovervåking.
Produktskanning
I produktskanningen er den første kvadrupolen Q1 satt til å velge et ion med en kjent masse, som er fragmentert i q2. Den tredje kvadrupolen Q3 er deretter satt til å skanne hele m/z-området, og gi informasjon om størrelsen på fragmentene som er laget. Strukturen til det opprinnelige ionet kan utledes fra informasjonen om ionefragmentering. Denne metoden utføres ofte for å identifisere overganger som brukes til kvantifisering av tandem MS.
Forløperskanning
Når du bruker en forløperskanning, velges et bestemt produktion i Q3, og forløpermassene skannes i Q1. Denne metoden er selektiv for ioner som har en bestemt funksjonell gruppe (f.eks. En fenylgruppe) frigjort av fragmenteringen i q2.
Skanning av nøytralt tap
I den nøytrale tapskanningsmetoden skannes både Q1 og Q3 sammen, men med en konstant masseforskyvning. Dette tillater selektiv gjenkjenning av alle ioner som ved fragmentering i q2 fører til tap av et gitt nøytralt fragment (f.eks. H2O, NH3). I likhet med forløperionskanningen er denne metoden nyttig i selektiv identifikasjon av nært beslektede forbindelser i en blanding.
Valgt reaksjonsovervåking
Når man bruker utvalgte reaksjonsovervåking (SRM) eller multiple reaksjon overvåking (MRM) modus, er både Q1 og Q3 satt til en spesifikk masse, slik at bare et distinkt fragmention fra et bestemt forløperion kan oppdages. Denne metoden resulterer i økt følsomhet. Hvis Q1 og/eller Q3 er satt til mer enn en enkelt masse, kalles denne konfigurasjonen overvåking av flere reaksjoner.
Italia under EM i svømmesport 2012
Italia deltok under EM i svømmesport 2012 i Debrecen, Ungarn, og Eindhoven, Nederland fra 14. til 27. mai 2012.
Weissenhofsiedlung
Weissenhofsiedlung (tysk : Weißenhofsiedlung ) er et område i Stuttgart som ble påbegynt i 1927 med arbeiderboliger, under ledelse av arkitekt Ludwig Mies van der Rohe. Disse boligområdene ble oppført under en internasjonal boligmesse og blir ansett som et viktig ledd i utviklingen av modernistisk arkitektur. Initiativtaker til utstillingen var Deutscher Werkbund.
Området besto av totalt 60 boliger fordelt på 21 bygninger av varierende størrelse, og som ble tegnet av flere av datidens mest innflytelsesrike arkitekter. Hovedansvaret hadde Ludwig Mies van der Rohe.
UNESCO vedtok i 2016 å oppføre to av husene tegnet av Le Corbusier (hvorav ett i samarbeid med Pierre Jeanneret) på listen over verdens kulturarv, i samleoppføringen Le Corbusiers arkitektoniske verker. I tillegg til husene i Weissenhofsiedlung ble det oppført på listen også andre hus tegnet av Le Corbusier, i Argentina, Belgia, Frankrike, India, Japan og Sveits, som del av hans arkitektoniske verker.
Historie
Weissenhofsiedlung ble oppført som en del av Deutscher Werkbunds utstilling Die Wohnung, som ble arrangert i Stuttgart 1927. Bygningene i området er relativt unisont utformet med tidstypiske karaktertrekk som hvitpussede fasader, takterrasser og bærende strukturer i betong. Hele byggeprosessen var banebrytende, og viste mye av det som skulle komme, som for eksempel prefabrikerte byggeelementer og innflytelse fra brukerne på utforming av boligene.
Mange av husene ble vesentlig skadet under den andre verdenskrigen og i dag finnes 11 av de 21 opprinnelige bygningene.
I 2006 ble ett av Le Corbusiers hus i Weissenhofsiedlung opprettet som museum.
Bert Dietz
Bert Dietz (født 9. februar 1969 i Leipzig, Tyskland) er en tidligere tysk syklist.
Karriere
10 år gammel vant han sitt første sykkelritt og i en alder av kun 13 år ble han tatt inn ved den berømte sportsskolen "Deutsche Hochschule für Körperkultur". Dietz vant en rekke skole- og juniorritt, og 17 år gammel kom karrierens første store høydepunkt, da han for DDR tok bronse i junior VM i lagtempo i 1986.
I 1987 begynte han å sykle i amatørklassen, noe som betydde at han fikk konkurranse fra ryttere som var betydelig eldre. Allikevel oppnådde han en sterk 4.-plass i 1988 utgaven av DDRs landeveismesterskap. Senere fulgte seire i blant annet Cuba, Italia og Frankrike, og i det siste DDR-mesterskapet i lagtempo. I 1990 vant han Thüringen rundt og ble nummer to i Fredsrittet som kaptein for DDR-laget.
I 1991 gikk han til amatørlaget RSG Nürnberg. Året etter var hans store mål OL i Barcelona, men til tross for blant annet seier i Thüringen rundt, ble han ikke tatt ut. Hans kanskje beste år i laget kom i 1993, da han vant både Rheinland-Pfalz og det tyske mesterskapet i landeveisritt for amatører. Dietz var kaptein på det tyske laget under amatørrittet i VM i Oslo 1993, som ble vunnet av lagkameraten Jan Ullrich. Som følge av gode resultater fikk han kjøre som stagiaire for Team Telekom høsten 1993, og ble fra 1994 et fullverdig medlem av laget.
I sin andre proffsesong fikk han karrierens største seier. Han vant den 12. etappen i Vuelta a España, en skikkelig hard fjelletappe med målgang på toppen av Sierra Nevada, 2300 meter over havet. Dietz gikk i brudd tidlig på etappen, og opparbeidet seg etterhvert en solid ledelse på feltet og resten av bruddet. Mot slutten av etappen tapte han stadig tid til hovedfeltet, men med 3 km til mål hadde han fortsatt over 2 minutter å gå på. Bak ham hadde sammenlagtfavoritten Laurent Jalabert prøvd å kvitte seg med utfordrer Abraham Olano uten hell. Ved 1 km-merket prøvde Jalabert seg igjen, og da Olano ikke klarte å følge fortsatte Jalabert kjøret og tok igjen en sliten og krokrygget Dietz med under 150 meter til mål. Jalabert ropte noen oppmuntrende ord til Dietz, som klarte å holde følge med spanjolen og passerte ham før målstreken. Etter målgang sa Jalabert at hans mål var å vinne hele rittet, og at Dietz hadde fortjent etappeseieren. I ettertid innrømmet Dietz å ha brukt prestasjonsfremmende midler i denne perioden, blant annet kortison, EPO og en spesiell "cocktail".
Dietz ble aldri tatt ut til Telekoms Tour de France-lag, men syklet Vueltaen tre ganger. Det endte med en 32.-plass i 1995 og 79.-plass i 98, samt en ikke-fullført i 96. Høsten 1998 skrev han under for Team Nürnberger, med mål om å komme til et lag som ville kjøre for ham. I Nürnberger oppnådde han blant annet en etappeseier i Fredsrittet og en tredjeplass på en etappe i Deutschland Tour. Etter 2000-sesongen, kun 31 år gammel, la han opp som aktiv syklist. Bak seg hadde han en forholdsvis god karriere som juniorrytter og amatør, men en heller middelmådig tid som proff. Siden Dietz la opp har han vært involvert i den sportslige ledelsen i flere mindre profflag, blant annet Team Nürnberger og Volksbank. I dag driver han sitt eget sportsklesfirma.
Doping
21. mai 2007 tilstod Dietz i ARD-programmet "Beckmann" å ha begynt å dope seg med EPO i 1995, og at han fortsatte med dette i Team Nürnberger. Han hevdet lagledelsen i Telekom var klar over hva som foregikk, og skyldte først og fremst på de to laglegene, Lothar Heinrich og Andreas Schmid fra universitetskliniken i Freiburg. De hadde introdusert og anbefalt EPO på en treningsleir på Mallorca i 1995. Selv om EPO-bruken i utgangspunktet var frivillig, følte Dietz det som obligatorisk fordi prestasjonene hans ellers ville blitt for dårlige til å få forlenget kontrakten. Dietz beskyldte begge legene for å ha deltatt i systematisk doping, og sa at dersom legene var til stede hadde de selv satt sprøytene.
I TV-programmet gjorde Dietz det klart at det var to grunner til at han kom med offentliggjøringen. For det første var han lei av å måtte benekte at han hadde brukt dop, og for det andre håpet han å tydeliggjøre at doping er vanlig i sykkelsporten. Han mente at kun et radikalt brudd kunne føre sporten i en ny og dopfri retning, og at det å bruke de få rytterne som blir tatt som syndebukker og samtidig tro resten er rene, ikke vil være godt nok.
Viktigste resultat
1990
1993
1995
Gunnar Thoresen (bobkjører)
Gunnar Thoresen (født 10. oktober 1921 i Trondheim, død 18. mai 1972 samme sted) var en norsk bobsleighkjører. Han representerte Trondheims Akeforening.
Thoresen deltok under vinter-OL for Norge i 1948 i St. Moritz med 13.-plass i toer og 10.-plass i firer, og i 1952 i Oslo med 13.-plass i firer.
Gunnar Eide
Gunnar Eide (født 11. mai 1920 i Stavanger, død 2. juli 2012 i Oslo) var en norsk sanger, skuespiller og impresario. Eide var elev ved Kongsgård skole i Stavanger. Han ble håndplukket som konsertarrangør til Egil Monn-Iversen A/S, og fikk av Egil Monn-Iversen ta ut impresariovirksomheten til eget selskap i 1963. Samme år fikk han blant andre Jim Reeves til Oslo for å ha konsert. 1975 startet Eide selskapet Gunnar Eide Concerts, som gjennom flere oppkjøp ble en del av Live Nation.
Han var teatersjef ved Stavanger Teater fra 1945 til 1947. Gunnar Eide var skuespiller ved Edderkoppen fra 1955 til 1956 og ved Rogaland Teater i to perioder, først fra 1953 til 1955 og siden fra 1956 til 1960.
Terje Håkonsen
Terje Håkonsen (født 11. oktober 1974 i Vinje) er en norsk profesjonell snowboarder (snøbrett). Han regnes som en av snowboardershistoriens mest innflytelsesrike kjørere. I boken «The way of the snowboarder», skriver Rob Reed at «Haakonsen took the young sport of snowboarding and revolutionized nearly every aspect of it».
Håkonsen dominerte fristilkonkurranser på 1990-tallet. Han vant det internasjonale snowboardforbundets (ISF) verdensmesterskap i halfpipe tre ganger: i 1993, 1995 og 1997. I europamesterskapet i halfpipe, vant han alle europamesterskap han deltok i (1991,1992, 1993, 1994 og 1997). Håkonsen vant det åpne amerikanske mesterskapet i halfpipe (US Open) tre ganger (1992, 1993 og 1995), og Mt. Baker Banked Slalom syv ganger (1995, 1996, 1998, 2000, 2003, 2004 og 2012). Han gikk også av med seieren i den innflytelsesrike konkurransen Innsbruck Air & Style i 1995. I 2007 satte Håkonsen verdensrekord for «highest air», da han under kvalifiseringsrunden i The Arctic Challenge i Midtstuen, Oslo, nådde 9,8 meter fra toppen av quarterpipen med en «backside 360».
Håkonsens flytende stil og hans kyndighet i alle typer terreng, er det som har kjennetegnet kjøringen hans og som har hatt størst innflytelse på snøbrettsporten. Mens basisen for hans karriere ble lagt i halfpipe-konkurranser, etablerte han seg som en dominerende utøver gjennom filmer og internasjonale snøbrettproduksjoner. Her viste han sine ferdigheter i frikjøring i pudder, storfjellskjøring og i «big air»-konkurranser – forløperne til dagens slopestyle-konkurranser.
Bakgrunn
Håkonsen er født og oppvokst i fjellbygda Åmot i Vinje kommune i Telemark. Han er sønn av Per Håkonsen fra Meråker i Trøndelag og Sidsel Håkonsen fra Sørøya i Finnmark. Han har en eldre bror og en yngre søster. Som barn utmerket Håkonsen seg med sine atletiske ferdigheter. Foruten å delta i friidrett, langrenn og hopp, var han på kretslaget i alpint og fotball. For sine fotballferdigheter fikk han tilnavnet «lille Maradonna», og det har blitt hevdet at han kunne ha hatt en profesjonell karriere dersom han hadde satset videre. Håkonsen bor for tiden i Oslo.
Karriere
Åmot ble Uvyrdslåmi Snøbrettlag etablert sommeren 1987. I løpet av den første sesongen fikk klubben nærmere 100 medlemmer. Flere av dem, med søskenparet Einar og Åshild Lofthus i spissen, etablerte seg raskt i snøbretteliten både nasjonalt og internasjonalt. Høsten 1987 tok Håkonsen sine første svinger på lånte brett i alpinbakken på Rauland og på jorder rundt foreldrenes hus i Åmot. I februar 1988 kjøpte han et brukt brett, og måneden etter deltok han i nordisk mesterskap som ble arrangert på Rauland. Håkonsen vant juniorklassen, og ble raskt en del av teamet til den norske importøren av snøbrettprodusenten Burton Snowboards, Elling Balhald. Etter å ha vunnet en rekke norgescupkonkurranser sesongen 1988-1989, ble Håkonsen invitert til å møte Craig Kelly på Juvass (Galdhøpiggen sommerskisenter). Kelly var på det tidspunktet verdens fremste og mest kjente snøbrettkjører. Håkonsen har ved flere anledninger sagt at han anså Kelly som sin mentor. Kelly, på sin side, så guttens potensial og satte ham i kontakt med sin sponsor, Burton Snowboards. 15 år gammel dro Håkonsen alene til USA og forhandlet frem sine første profesjonelle kontrakter med Burton og Oakley. Håkonsen gikk da siste året på ungdomsskolen, og han besluttet på bakgrunn av kontraktene å ikke søke opptak til videregående skole.
De første sesongene kjørte Håkonsen både fristil og de alpine grener innen snøbrett. På tross av sterke ønsker fra sponsorer om å delta i alle konkurranseformene, bestemte Håkonsen seg i løpet av sesongen 1990-1991 Håkonsen for å bare satse på halfpipe og frikjøring. Noe av grunnen til at han tidligere hadde sluttet med å konkurrere i alpint på ski, var at han var lei av det strenge konkurranseregimet og at det var for lite lek og action. I de alpine disiplinene i snøbrett, opplevde han noe av det samme. Som protest mot presset om å delta i alle konkurranseformene, begynte han å kjøre alpine disipliner på fristilbrett. Den siste konkurransen han deltok i alpine disipliner, var europamesterskapet i 1991. Der tok han fjerdeplass i parallellslalåm på samme brettet som han vant med i halfpipekonkurransen.
Etter at Håkonsen hadde vært med i en rekke ulike snøbrettfilmer,produserte Volcom i 1996 en biografisk film om Håkonsen: Subjekt Haakonsen. Denne ble fulgt opp med The Haakonsen faktor i 1999. I 2005 var han med i dokumentaren First Descent, hvor han som den første på snøbrett kjørte ned fjellet 7601 i Alaska.
Da halfpipe ble introdusert som olympisk øvelse under Vinter-OL 1998 i Nagano, boikottet Håkonsen kvalifiseringen. Håkonsen og mange andre snøbrettkjørere var misfornøyde med IOC, spesielt fordi man valgte det internasjonale skiforbundet (FIS) til å arrangere kvalifiseringen i stedet for snøbrettkjørernes eget forbund, ISF. Håkonsen anså dette som et tyveri av sporten.
Etter konkurransekarrieren
Selv om Håkonsen aldri formelt har «lagt opp», ble han stadig sjeldnere å se i konkurranser mot slutten av 1990-tallet. Misfornøyd med det tradisjonelle konkurranseformatet, skapte han sin egen konkurranse, The Arctic Challenge, i 2000. Utgangspunktet for konkurransen var at den i større grad skulle være på kjørernes egne premisser. I 2002 utviklet The Arctic Challenge, sammen med andre uavhengige events, Ticket to Ride World Snowboard Tour. Dette, som nå har endret navn til World Snowboard Tour, er i dag den største og mest prestisjefulle internasjonale snøbretturneen.
Håkonsen er fremdeles profesjonell snøbrettkjører. Han bruker mest tid på filminnspillinger og sponsoroppdrag, men er tidvis med i enkelte konkurranser. I 2012 vant han Mt. Baker Banked Slalom for syvende gang. Samme år ble han nummer fem i quarterpipe og vant «highest air» i snøbrett-VM i Oslo. I mars 2015 vant han Sudden Rush Banked Slalom i Laax i Sveits. Han arrangerte konkurransen selv, sammen med Nicolas Müller fra Sveits.
I Norge har Håkonsen de senere årene gjort seg til en talsmann for økologisk mat og sunt kosthold gjennom intervju, TV-opptredener og avisinnlegg. Han har også markert seg som motstander av OL i Oslo 2022, og deltok i september 2014 i en direktesendt debatt på NRK1 vedrørende dette. I mars 2020 fikk han kritikk for å ha anbefalt chaga-te som et botemiddel mot koronavirus.
Filantropi
Håkonsens engasjement går utenfor sin egen sport og toppidrett. Sammen med filantrop Jan Chr. Sundt har han stiftet Funkisstiftelsen og Greener Events. Funkisstiftelsen skal initiere og inspirere til aktiviteter på snø for de med nedsatt fysisk funksjonsevne. Greener Events har etablert seg som en aktør innen tilrettelegging av og rådgivning for miljøbevissthet for alle typer sports- og kulturarrangement.
Jørn Holme
Han var førstestatsadvokat fra 1991 til 1994, da han ble teamleder for miljøkriminalitet ved Økokrim, en stilling han hadde ut 2000. I 2001 ble han statssekretær i Justis- og politidepartementet. Fra 2004 til 2009 var han sjef for Politiets sikkerhetstjeneste. Fra 2009 til 2018 var Jørn Holme riksantikvar. I juni 2018 ble han utnevnt til sorenskriver i Vestfold tingrett.
Utdannelse og stillinger
Holme ble utdannet jurist ved Universitetet i Oslo i 1986.
Fra 1987 til 1988 arbeidet han hos Krigsadvokaten for Østlandet / Generaladvokaten for forsvaret. Holme var politijurist i Senja politidistrikt fra 1988 til 1990 og deretter ett år som dommer i Trondenes tingrett. Han var i Økokrim fra 1991 til 2001 som førstestatsadvokat, det siste året som fungerende nestleder. I 1993 hadde han permisjon og arbeidet som konstituert lagdommer i Eidsivating lagmannsrett (nå Borgarting lagmannsrett), og i 1997 en periode som assisterende riksantikvar. Fra juni 2001 var han en kort periode konstituert generaladvokat for forsvaret, før han høsten 2001 ble statssekretær i Justis- og politidepartementet for Odd Einar Dørum i Bondevik II-regjeringen, en stilling han hadde til 2004. Fra 2004 til 2009 var han sjef for Politiets sikkerhetstjeneste (PST).
I juni 2009 ble han utnevnt til riksantikvar for en åremålsperiode på seks år og tiltrådte i oktober samme år. Han etterfulgte Nils Marstein og ble i 2018 etterfulgt av Hanna Geiran.
Cornelia Rickert
Hun representerte Øst-Tyskland under Sommer-OL 1976 i Montréal, hvor hun ble nummer 6.
Association Sportive des Forces Armées Royales
Association Sportive des Forces Armées Royales, arabisk: الجمعية الرياضية للقوات المسلحة الملكية‎ (stiftet 1. september 1958) er en marokkansk fotballklubb fra Rabat. Det var det første marokkanske laget som vant mesterligaen i CAF da de vant i 1985.
Susan Helms
Susan Jane Helms (født 26. februar 1958 i Charlotte, Nord-Carolina) er en amerikansk general (i det amerikanske luftforsvaret) og en tidligere astronaut for NASA. Hun har vært med på flere romfergeturer, og var permanent «bosatt» over 5 måneder på Den internasjonale romstasjonen (ISS) under ISS Ekspedisjon 2. I denne perioden gjennomførte hun og kollega Jim Voss den lengste romvandringen gjort til da.
Liu Zhijun
Liu Zhijun (kinesisk: 刘志军, pinyin: Liú Zhìjūn; født 29. januar 1953 i Ezhou i provinsen Hubei i Kina) er en kinesisk politiker. Han ble minister for jernbanene i Folkerepublikken Kina i 2003. , etter en lang karriere i høye stillinger i jernbanene. Han ble avsatt den 25. februar 2011 på grunn av korrupsjonsanklager.
Charleville-Mézières
«Figurteaterbyen»
Myndighetene i Charlevile-Mézières kaller stolt byen sin for «La capitale de la marionnette» – «Figurteaterbyen». En rekke organisasjoner og institusjoner innen scenekunstfeltet figurteater ligger i byen.
Figurteaterskolen ESNAM
Utdanningsinstitusjonen Ecole Nationale Supérieure des Arts de la Marionette (ESNAM), som ble opprettet i 1987 av Jacques Félix og Margareta Niculescu, ligger i Charleville-Mézières. Elevene ved denne skolen får en treårig utdannelse i figurteater. Yngvild Aspeli er en norsk figurteaterkunstner som har studert ved ESNAM.
ESNAM er samlokalisert med Institut Internationale de la Marionette (IIM).
UNIMAs hovedkontor
Den internasjonale interesseorganisasjonen for figurteater, Union Internationale de la Marionette (UNIMA), har siden 1981 hatt sitt hovedkontor i Charleville-Mézières.
Donald Sadoway
Donald Robert Sadoway (født 7. mars 1950 i Toronto) er en canadisk-amerikansk forsker og oppfinner. Hans fagområder er elektrokjemi, og hans forskning dreier seg i stor grad om å etablere vitenskapelig grunnlag for teknologier som effektivt utnytter energi og naturressurser på en miljøvennlig måte Han arbeider blant annet med utvikling av høytemperatur- og saltsmeltebatterier. Saltsmeltebatteriet er et lovende alternativ til høytemperaturbatteriet. Det er fortsatt under utvikling, men forventes å kunne gi en enda bedre og sikrere lagringsplass for sol- og vindenergi. Et slikt batteri tar lang tid å utvikle, og må også testes over lang tid.
Charleville-Mézières
Internasjonal figurteaterfestival
Annethvert år arrangeres en stor, internasjonal figurteaterfestival i byen. Festivalen kalles på fransk Le Festival Mondial des Théâtres de Marionnettes, og arrangeres av en sammenslutning som kaller seg Les Petits Comédiens de Chiffons (PCC). Også denne organisasjonen holder til i Charleville-Mézières, og den har hatt ansvaret for festivalen siden 1961.
Musée Rimbaud
I Charleville-Mézières ligger også et museum viet poeten Arthur Rimbaud, som ble født i denne byen. Museet holder til i en gammel mølle i sentrum.
Befolkningsutvikling
Antall innbyggere i kommunen Charleville-Mézières
Donald Sadoway
Sadoway har sin utdannelse fra University of Toronto. I 1972 fikk han graden Bachelor of Applied Science (B.A.Sc.), i 1973 Master of Applied Science (M.A.Sc.) og i 1977 fikk han ph.d.-graden med avhandlingen Thermodynamic properties of some alkali-metal hexachloroniobates and hexachlorotantalates, and the separa­tion of tantalum from niobium. Etter dette fikk han et NATO-stipend, reiste til Massachusetts Institute of Technology (MIT) i Cambridge, Mass. og studerte videre der, som postdoktor. Mens han var ved MIT tok han amerikansk statsborgerskap.